वहीं दूसरी तरफ गत रविवार को प्रधानमं़त्री नरेंद्र मोदी ने घोषणा कर दी थी कि ब्रिक्स सम्मेलन में आतंकवाद पर चर्चा अवश्यंभावी है। आतंकवादियों और आतंकवाद का पोषण करने वाले देशों का जो देश समर्थन करते हैं, मोदी ने उन पर भी प्रहार किया था। इसके बाद चीन के राष्ट्रपति शी जिनपिंग असुविधाजनक स्थिति में आ गए, क्योंकि प्रधानमंत्री के इस वक्तव्य के बाद दरअसल वे उनकी कूटनीतिक जाल में पूरी तरह फंस चुके थे। यही कारण था कि ब्रिक्स के घोषणा पत्र में आतंकवाद को शामिल करने के लिए जिनपिंग को झक मार कर राजी होना पड़ा।